**A Győr-Moson-Sopron Megyei Kormányhivatal Munkaügyi Központjának**

# AJÁNLATTÉTELI FELHÍVÁSA II.

**a 2014. március 01. és 2014. december 31. közötti időszakban**

**Győr-Moson-Sopron megyében a 6/1996 (VII.16.) MüM rendelet 3. § szerinti felnőttképzést folytató intézmények jegyzékének összeállításához.**

Az álláskeresők, a munkanélküliséggel veszélyeztetett munkavállalók munkaerő-piaci képzésben való részvételének támogatása az első vagy ismételt munkába állást, illetve a munkahely megtartását szolgálja a munkaerő-piaci igényekhez igazodó ismeretek megszerzésének elősegítésével. A képzések államilag elismert szakképesítés, államilag elismert nyelvvizsga, egy adott munkakör ellátásához szükséges szakmai ismeretek, vagy hatósági jogosítvány megszerzésére irányulhatnak.

A képzésekhez nyújtható támogatások megállapításának alapvető szabályairól a foglalkoztatás elősegítéséről és a munkanélküliek ellátásáról szóló többször módosított 1991. évi IV. törvény (Flt.) rendelkezik. A további feltételeket a foglalkoztatást elősegítő támogatásokról, valamint a Nemzeti Foglalkoztatási Alapból foglalkoztatási válsághelyzet kezelésére nyújtható támogatásról szóló, többször módosított 6/1996. (VII.16.) MüM. rendelet (R.) tartalmazza. A képzési programokra, képző intézményekre vonatkozó előírások (a felnőttképzésről szóló 2013. évi LXXVII. törvényen, (a továbbiakban Fktv.),, valamint a szakképzésről szóló 2011. évi CLXXXVII. törvényen, és a szolgáltatási tevékenység megkezdésének és folytatásának általános szabályairól szóló 2009. évi LXXVI. törvényen alapulnak.

1. **A képzési támogatás alanyai**

A foglalkoztatás elősegítéséről és a munkanélküliek ellátásáról szóló 1991. évi IV. tv. 14. § (1) bekezdésében meghatározott személyek.

1. **A támogatható képzések**

A foglalkoztatást elősegítő támogatásokról, valamint a Nemzeti Foglalkoztatási Alapból foglalkoztatási válsághelyzet kezelésére nyújtható támogatásról szóló 6/1996. (VII.16.) MüM rendelet 1. §- ban meghatározott képzések.

1. **Ajánlott szakirányok, határidők**

A munkaügyi központ minden évben meghatározza azokat a képzési irányokat, amelyekhez tartozó képzésben történő részvételhez mérlegelési jogkörében támogatást nyújt, valamint összeállítja ezen képzéseket folytató felnőttképzési intézmények jegyzékét.

*A képzési jegyzék az esetleges munkaerő-piaci változások miatt év közben módosítható.*

**Jelen ajánlattételi felhívás a 2014. március 01 – 2014. december 31-ig terjedő időszakban, az 1/1. sz. mellékletben meghatározott szakirányokban és helyszíneken indítandó képzésekre szól***.*

**Képzések indításának időtartama: 2014. március – 2014. december**

**Ajánlatok benyújtásának határideje: 2014. február 20. 12 óra**

**Az összeállított képzési jegyzék nyilvánosságra hozatalának várható ideje: 2014. március 7.**

A munkaügyi központ a felnőttképzést folytató intézmények ajánlatait várja a jegyzékbe történő felvételhez.

1. **A képzési jegyzékre kerülés feltételei**
   1. *A munkaügyi központ képzési jegyzékre csak olyan intézményt vehet fel, amely*

* szerepel az Fktv 5. §-ában meghatározott felnőttképzést folytató intézmények elektronikus nyilvántartásában, illetve vállalja, hogy – figyelemmel az Fktv. 30. § (1) bekezdésében foglaltakra - a képzés teljes időtartama alatt érvényes intézmény akkreditációval rendelkezik vagy a felnőttképzési törvény szerinti engedéllyel rendelkezik,
* értesítésében/igazolásában szerepel az a képzési program, amelyre ajánlatot tett, vagy rendelkezik arra vonatkozó, Fktv. 3. §-a szerinti hatósági engedéllyel,
* rendelkezik az adott képzésnek és az Fktv. 12. § (1) bek. foglaltaknak megfelelő képzési programmal, vagy akkreditált programmal, és annak megvalósításához szükséges tananyaggal,
* az Fktv. 30. §-a hatálya alá tartozó képzéseket a képzési programban, a 3. § hatálya alá tartozó képzéseket a 393/2013. (XI. 12.) Korm. rendelet 5. §. (1) bekezdésében meghatározott szakképzettséggel és szakmai gyakorlattal rendelkező oktatókkal bonyolítja le,
* több képzésre tett ajánlat esetén a szükséges szakképzettséggel és szakmai gyakorlattal rendelkező oktatókat a képzési programok egyidejű indítása esetén is biztosítani tudja,
* biztosítja a képzéshez előírt és szükséges tárgyi feltételeket,
* biztosítja a képzésben résztvevők részére az SZVK-ban előírt munkavédelmi eszközök-, illetve a védőruházat használatát.
* rendelkezik saját tulajdonban lévő, bérelt, vagy más módon használatban lévő oktatásra alkalmas épülettel, vagy épületrésszel a képzés helyszínén,
* a folyamatos kapcsolattartás biztosítása érdekében rendelkezik telefon, fax és interneten való elérhetőséggel (e-mail címmel). A meghirdetett képzés helyszíne szerinti településen/megyében olyan ügyfélszolgálatot működtet, amely biztosítja a képzés iránt érdeklődők és a képzésben résztvevők számára a személyes megkeresés és a telefonon történő elérés lehetőségét,
* képzési ajánlatai nem haladják meg a Nemzetgazdasági Minisztérium által hivatalos formában közzétett – az ajánlattétel beadásának napján érvényes - költségnormák kereteit,
* a tanfolyam szervezésével kapcsolatos egyéb díjat a képzésben résztvevőtől nem kér,
* vállalja, hogy a munkaügyi központtal a 6/1996. (VII.16.) MÜM rendelet 4. §-ban meghatározott együttműködési megállapodást köt,
* a tanfolyam indítását megfelelő létszám megléte esetén – a vizsgaidőpontok figyelembe vételével – az év bármely szakában vállalja,
* a képzésben résztvevővel Fktv. 13. § szerinti felnőttképzési szerződést köt,
* megfelel a rendezett munkaügyi kapcsolatokról szóló jogszabályokban foglalt feltételeknek,
* nem áll csődeljárás, felszámolási eljárás, vagy végelszámolás alatt.

**Nem kerülhet képzési jegyzékre az az intézmény, amely nem felel meg a fentebb leírtaknak.**

* 1. *A munkaügyi központ egyéb elvárásai az ajánlatétellel és a képzés lebonyolításával kapcsolatban*
* Rendelkezzen az Országos Képzési Jegyzékről és az Országos Képzési Jegyzék módosításának eljárásrendjéről szóló 150/2012. (VII. 6.) Kormányrendeletben (a továbbiakban OKJ rendelet) szereplő szakképesítésekre vonatkozó szakmai vizsga szervezésére való jogosultsággal, ill. ennek hiányában jelölje meg a szakmai vizsgáztatásra jogosult intézményt.
* Vállalja az eredeti helyszíntől eltérő helyszínen tartandó képzés lebonyolítását is, amennyiben a munkaügyi központ, munkaerő-piaci okok miatt a képzési jegyzékre felvett képző intézményeket - speciális technikai feltételeket nem igénylő képzés esetén - erre felkéri.
* A munkaügyi központ finanszírozásában lebonyolításra kerülő képzési programok esetében a képző intézménynek szakmai alkalmassági vizsgálatot kell lebonyolítania.
* A Fktv. 11. § (1) g) pontja alapján méri fel a résztvevők előzetes tudásszintjét.
* A felvételi kiválasztás rész- és összesített eredményét minden esetben dokumentálni kell, ezen dokumentációt a tanfolyam befejezéséig a képző intézmény köteles megőrizni.
* Az ajánlattevőnek minden képzési programhoz hozzá kell rendelnie a 6 órás „környezeti, fenntarthatósági ismeretek” elsajátítására vonatkozó modult. A modul óraszámát OKJ-s képzés esetén az OKJ rendeletben szereplő, támogatott egyéb szakmai képzés esetén a munkaügyi központ által meghatározott óraszámon felül kell a képzési programba beépíteni. Új engedélyezés esetén az óraszámot ennek megfelelően kell meghatározni, egyéb esetben a 6 órás képzést az Fktv. 3. §-a alapján külön engedélyeztetni kell a „D” képzési körben.
* A képzés időtartama a képzés kezdési időpontja és a záróvizsga utolsó napja közötti időtartam.
* A képzés tervezett létszáma, helyszíne, óraszáma, intenzitása feleljen meg az ajánlattételi felhívásban meghatározottaknak.
* Akkreditált képzési program vagy engedélyezett képzés esetén is kizárólag az az akkreditált program vagy engedélyezett képzés fogadható el, melynek óraszáma megfelel a munkaügyi központ által meghatározott óraszám-intervallumnak, továbbá ha az akkreditált/engedélyezett képzési program, megnevezése (nem szükséges a szó szerinti egyezőség), célja, célcsoportja a munkaügyi központ elvárása szerinti,
* amennyiben a képzés nem esik az Fktv. 30. §-ának hatálya alá, a képzést engedélyeztetni kell,
* A hatósági képzések esetében (gépjárművezetői képesítések) a jogszabály által előírt időtartamban kell a képzést lebonyolítani. Amennyiben nem kötött óraszámot határoz meg a jogszabály, akkor a kötelező (minimális) óraszám az irányadó.
* A munkaadói igényre induló, nem OKJ-s képzés (a képzést sikeresen befejezők legalább 50%-os foglalkoztatását biztosítja) irányadó óraszáma a munkáltató kérése szerinti óraszám.
* A gyakorlati képzés intenzitása, óráinak beosztása igazodhat a képzésbe bevont munkahely/intézmény szokásos munkarendjéhez. (Ebben az esetben is biztosítani kell azonban a képzésben résztvevőknek az óraközi – és a helyi előírások szerinti - étkezési szünetet. A megadott heti képzési óraszámtól eltérni csak a gépjárművezetői tanfolyamok esetén lehet.) A megadott helyszíntől csak akkor lehet eltérni, ha az adott helyszínen nincs biztosítva a feltétel, s erről a szükséges indoklást csatolja az ajánlathoz.
* Az OKJ-s képzés esetén a képzés (kombinált képzés esetén programrészenként) feleljen meg az OKJ rendeletben foglaltaknak, a szakmai és vizsgakövetelményben meghatározott elvárásnak, betanító jellegű képzések esetében az ajánlattételi dokumentáció mellékletét képező, az adott képzésre vonatkozó szakmai elvárásoknak.
* A képzés megvalósításában közreműködő alvállalkozóval, együttműködő külső partnerrel kötött együttműködési szerződés/előszerződés vagy szándéknyilatkozat, ajánlattevő által cégszerűen hitelesített másolatát csatolni kell.
* Az alvállalkozó, együttműködő partnerek tevékenységéért a képző intézmény vállal felelősséget, mulasztásukból, nem szerződésszerű teljesítéséből adódó jogkövetkezmény a képző intézményt terheli.

*A képzési programban tervezhető:*

* felkészülési idő a vizsgára, amely vagy az adott képesítésre vonatkozóan hatályos jogszabályok által meghatározott, vagy a képzés idejével arányos: a 6 hónapot meg nem haladó képzések esetén max. 15 munkanap lehet; a 6-12 hónapig tartó képzési programok esetében max. 20 munkanap.
* tanítás nélküli munkanap: a 6-12 hónapos képzési programok esetében a képzés időtartamával arányos, de max. 5 munkanap; a 12 hónapot meghaladó képzések esetében max. 8 munkanap. A szünetek nem kapcsolhatók a vizsgára való felkészülési időhöz.

A képzés intenzitásánál a vizsgára való felkészülés és a szünet idejét nem kell figyelembe venni.

1. **Formai követelmények**

5..1.Ajánlatot csak a jelen felhívás **3.** sz. mellékletét képező - szövegszerkesztővel kitöltött -„Képzési ajánlattételi adatlapon” lehet benyújtani.

Az ajánlattételi adatlap két részből áll: „Adatlap a felnőttképzést folytató intézményről”, „Adatlap a képzési programról”. Az intézményi adatlapot és kötelező mellékleteit egy példányban, a képzési programra vonatkozó adatlapot és kötelező mellékleteit képzési programonként egy eredeti példányban egymástól elkülönítve kell benyújtani.

„A képzési programonként benyújtandó dokumentumok előlapjára kérjük feltüntetni a felhívás **1.** sz. mellékletében szereplő képzés sorszámát, megnevezését és a képzés tervezett helyszínét is.

5.2.Az ajánlatokat cégszerűen aláírva, zárt borítékban, megbonthatatlan formában elkészítve

(összefűzve, oldalszámozással és tartalomjegyzékkel ellátva a Győr-Moson-Sopron Megyei

Kormányhivatal Munkaügyi Központ Titkárságán lehet személyesen vagy postai úton benyújtani (cím: 9021 Győr, Árpád u. 32.).

A postán feladott ajánlatokat a munkaügyi központ csak akkor tekinti határidőn belül benyújtottnak, ha annak kézhezvételére az ajánlattételi határidőig sor kerül. Az ajánlat, illetve az azzal kapcsolatos postai küldemények elvesztéséből eredő kockázat az ajánlattevőt terheli.”

A részletes ajánlattételi felhívás (ajánlattételi adatlap és mellékletei) letölthetők http://gyor-moson-sopron.munka.hu oldalon.

1. **Hiánypótlás**

A Munkaügyi Központ **hiánypótlásra lehetőséget egy alkalommal-** a hiánypótlási felhívás kézhezvételét követő 5 munkanapon belül- **biztosíthat.** Időközbeni hiánypótlás nem lehetséges.

**Nem lehetséges hiánypótlás és ezáltal az ajánlat érvénytelen, ha**:

1. az ajánlat a beadási határidőig nem érkezik be az ajánlatkérőhöz,
2. az intézmény nem a meghirdetett – a felhívás **1**. sz. mellékletében feltüntetett – képzés lebonyolítására nyújtja be ajánlatát,
3. az ajánlat paraméterei (létszám, óraszám) nem felelnek meg az ajánlattételi felhívás **1.** sz. mellékletében meghatározott feltételeknek, ill. amely nem az ajánlattételi felhívásban közzétett képzés lebonyolításáról szól,
4. az ajánlatban szereplő képzési program az értesítésében/igazolásában (FINY nyilvántartásában) nem szerepel, ill. engedélyeztetését legkésőbb az ajánlat benyújtásának napján a felnőttképzést folytató intézmény nem kérte,
5. az ajánlatevő képzési ajánlata meghaladja a Nemzetgazdasági Minisztérium által a Nemzetgazdasági Közlönyben közzétett – az ajánlattétel beadásának napján érvényes – költségnormák kereteit, vagy a költségkalkuláció nem felel meg a 6/1996. (VII. 16.) MÜM rendeletben foglaltaknak.
6. a képzési költsége aránytalanul alacsony,
7. OKJ-ban szereplő képzés esetén nem felel meg az OKJ rendeletben foglaltaknak, valamint a szakképesítés hatályos szakmai és vizsgakövetelményeinek
8. A költségkalkuláció nem nyilvánvaló számítási hibát tartalmaz. (nyilvánvaló számítási hiba az a hiba, amely valamely matematikai művelet elvégzéséből –szorzás, osztás, összeadás, kivonás- adódik, és amely a számítás megfelelő elvégzésével korrigálható úgy, hogy az egy fő képzési költséget, az összesített fajlagos költséget az eredetileg beadott ajánlathoz képest nem változtatja meg.)

**7. Ajánlatok bírálata**

1. *7.1. Az ajánlatok értékelése*

*A jegyzékre kerülő intézmények és programjaik kiválasztása a képzők által benyújtott ajánlatok alapján történik, a bírálat során a munkaügyi központ az alábbi szempontokat veszi figyelembe:*

* jogszabályi és az ajánlattételi felhívásban meghatározott követelményeknek való megfelelés,
* formai és tartalmi követelményeknek való megfelelés,
* pénzügyi ajánlat

A 6. pont szerint – „Nem lehetséges hiánypótlás, és ezáltal az ajánlat érvénytelen, ha” című bekezdésben – felsorolt esetekben az ajánlat érvénytelen, nem kerül értékelésre.

Kizárólag azok az ajánlatok kerülnek értékelésre (pontozásra), melyek a hiánypótlás nélkül, ill. hiánypótoltatást követően az 5. pontban meghatározott formai követelményeknek, valamint az 4.1. és 4.2. pontban meghatározott valamennyi előírásnak megfelelnek.

**Az ajánlatban valótlan adatok, információk közlése megtévesztésnek minősül, amely az ajánlattevőt automatikusan kizárja a Képzési Jegyzékre történő felvételből.**

**Felhívjuk a képző intézmények figyelmét, hogy a képzési jegyzékre való felkerülés a munkaügyi központ részéről nem jelent konkrét kötelezettségvállalást, annak feltétele a két fél közötti együttműködési megállapodás megkötése.**

Az ajánlatok elfogadásáról és a 6/1996. (VII.16.) MüM rendelet 3. § (1) bekezdése szerinti felnőttképzést folytató intézmények jegyzékre kerüléséről a Győr-Moson-Sopron Megyei Kormányhivatal Munkaügyi Központ igazgatója dönt. A döntésről a munkaügyi központ írásban értesítést küld.

* 1. *A munkaügyi központ érvénytelennek tekinti az ajánlatot*
* ha a képzési költség aránytalanul alacsony. A munkaügyi központ azt az árat tekinti aránytalanul alacsonynak, mely programrészenként (pl. OKJ-s képzések esetében külön az elméleti és külön a gyakorlati oktatás) – nem éri el a benyújtott ajánlatban szereplő óraszámhoz tartozó, miniszteri közleményben kiadott maximális fajlagos költségek 60%-át.
* ha nem felel meg a 4.1. és 4.2. pontban meghatározott feltételeknek,
* ha az ajánlat hiánypótlása a hiánypótlási felhívásban kitűzött határidőig nem érkezik be az ajánlatkérőhöz,
* ha a 6. pont alapján az ajánlat nem is hiánypótolható.
  1. *Döntés*

A képző intézmények formai és tartalmi szempontból megfelelő képzési ajánlatai közül képzési szakirányonként mérlegelési jogkörében választ a munkaügyi központ.

A képzési programok indítása a Munkaügyi Központ képzési tervének és pénzügyi forrásainak függvényében történik. A képzési programok jegyzékre kerülése előzetes kötelezettségvállalást nem jelent.

Ha egy ajánlati részre több érvényes ajánlat érkezik, azok között a Munkaügyi Központ sorrendet alakít ki a bírálati szempontok pontszámai alapján. A második legelőnyösebb ajánlat akkor kerül a képzési jegyzékre, ha a legkedvezőbb ajánlat lebonyolítása valamely ok következtében ellehetetlenül.

Felhívjuk az ajánlattevők figyelmét, hogy a kérdéseikre adott folyamatos válaszadás, valamint az esetleges jogszabályi változások miatt célszerű a honlapot figyelemmel kísérni.

Az ajánlatok elkészítésével összefüggő - **írásban feltett, elektronikus úton megküldött** - kérdésekre a Munkaügyi Központ Foglalkoztatási Programok Osztálya (e-mail: gyormk@lab.hu) ad **írásban** felvilágosítást. Az ajánlatok benyújtásával kapcsolatban írásban feltett kérdések legkésőbb a benyújtási határidő letelte előtt 2 munkanappal nyújthatók be (legkésőbb 2014. február 18. 12:00 óráig). Az ezután írásban feltett kérdésekre nem áll módunkban válaszolni). A feltett kérdésekre a Munkaügyi Központ folyamatosan, de legkésőbb az ajánlati határidő lejárta előtt 1 munkanappal **írásban elektronikus úton megküldött levélben** választ ad. **A potenciális ajánlattevők kérdéseit és a munkaügyi központ válaszát a Győr-Moson-Sopron Megyei Kormányhivatal Munkaügyi Központjának honlapján** http://gyor-moson-sopron.munka.hu **folyamatosan nyilvánosságra hozzuk.**

Győr, 2014. február 13.

Győr-Moson-Sopron Megyei Kormányhivatal Munkaügyi Központ

**Mellékletek:**

1. A felhívás tárgyát képező képzési programok jegyzéke (1. sz. melléklet)
2. Intézményi ajánlattételi adatlap és mellékletei (2. sz. melléklet)
3. Képzési ajánlattételi adatlap (3. sz. melléklet)
4. Bírálati, értékelési szempontok (4. sz. melléklet **a munkaügyi központoknak szánt, nem közzéteendő, belső használatra készült dokumentum)-**
5. Együttműködési megállapodás tervezete (5. sz. melléklet)